text: 梁鈜，又作梁鋐，字恭先，廣東廣州府南海縣軍籍，明朝政治人物。生平.萬曆三十七年庚戌科進士。賦性恬淡，不樂簿書，以淑人為己任，告就教職，遂授浙江紹興府教授，日與諸生敦詩說禮，有不率教者，則召其父告誡之。一年，紹興逢掖之士鹹丕變焉。萬曆四十年壬子聘分考福建鄉試，所拔六人皆名下士。尋丁艱去，服闋，起補戶部主事，持籌會計，日無寧晷，上官以鋐有綜理才，別司事恆委之，出納無錙銖之差。奉命催解各餉，日夜勞瘁，遂得心病，解餉至天津，以疾乞歸，抵裡七日而卒。鋐沉毅狷介，制行端方，言笑不苟，居官恬靜寡營，宦遊將十載，相從止二僕，布衣疏食，一如諸生時，歸篋中惟圖書數卷而已。
metadata: erhwenkuo/wikipedia-zhtw
metadata: 梁鈜
metadata: https://zh.wikipedia.org/wiki?curid=7425406